कृषि एवं किसान कल्याण मंत्रालय
हिमालय में उन्नत कोल्ड चेन सम्मेलन : एनसीसीडी ने जम्मू-कश्मीर के आर्थिक विकास का मार्ग प्रशस्त किया
सहयोगात्मक प्रयास के एक उल्लेखनीय प्रदर्शन में राष्ट्रीय कोल्ड चेन विकास केंद्र  के नेतृत्व में कृषि और किसान कल्याण मंत्रालय ने देश भर में कोल्ड चेन हितधारकों को सक्रिय करने के लिए अपने समर्पित मिशन को जारी रखा है। केंद्र शासित प्रदेश जम्मू और कश्मीर में भारत कोल्ड चेन सम्मेलन के हालिया प्रयास की शानदार सफलता उनकी अटूट प्रतिबद्धता का प्रमाण है।
इस सम्मेलन में मुख्य सचिव डॉ. अरुण कुमार मेहता और राज्यपाल के सलाहकार श्री राजीव राय भटनागर जैसे दिग्गजों सहित लगभग 400 प्रतिनिधियों ने भाग लिया। इस सम्मेलन ने रचनात्मक संवाद और ज्ञान के आदान-प्रदान के लिए एक मंच के रूप में कार्य किया। 20 सितंबर को आयोजित इस भव्य सम्मेलन में कृषि एवं किसान कल्याण विभाग में संयुक्त सचिव  प्रिय रंजन वर्मा; एनसीसीडी के सीओओ श्री आशीष फोतेदार, बागवानी कश्मीर के निदेशक श्री गुलाम रसूल; पीएचडीसीसीआई-कश्मीर के अध्यक्ष, एसकेयूएएटी-के वाइस चांसलर श्री गनई और अन्य संबंधित अधिकारियों की गरिमामयी उपस्थिति रही।
मुख्य सचिव डॉ. अरुण कुमार मेहता ने इस महत्वपूर्ण सम्मेलन को श्रीनगर में आयोजित करने के दृष्टिकोण की सराहना की और उत्पादकों को लाभ पहुंचाने के लिए घाटी में लंबे समय तक सब्जियों और फलों को सुरक्षित रखने के लिए सीए स्टोर की क्षमता बढ़ाने पर जोर दिया। राज्यपाल के सलाहकार श्री राजीव राय भटनागर ने इस सम्मेलन के आयोजन के महत्व के बारे में बताया और किसानों, उत्पादकों और सीए सुविधा उद्यम को पूर्ण समर्थन दिया।
संयुक्त सचिव  श्री प्रिया रंजन ने टिकाऊ कोल्ड चेन के महत्व के बारे में बात की और बताया कि कैसे एनसीसीडी ऊर्जा, प्रौद्योगिकी, जलवायु पर ध्यान केंद्रित करते हुए कोल्ड चेन क्षेत्र के विकास को महत्व दे रहा है, जिससे केंद्र शासित प्रदेश जम्मू-कश्मीर में अधिक निवेश के अवसर पैदा होंगे।
संयुक्त सचिव श्री प्रिया रंजन ने हिमालयी क्षेत्र में टिकाऊ कोल्ड चेन विकास की तत्काल आवश्यकता पर जोर दिया। उन्होंने व्यापक दिशानिर्देश तैयार करने और व्यापक अध्ययन, जागरूकता अभियान और क्षमता निर्माण पहल को क्रियान्वित करने में की गई प्रगति पर जोर दिया। उन्होंने कहा कि ऐसी दुनिया में, जहां बढ़ती वैश्विक आबादी के कारण संसाधन खतरे में हैं, ये समन्वित प्रयास महत्वपूर्ण हैं।
श्री प्रिया रंजन ने कहा कि हम चुनौतियों से भरे भविष्य के मुहाने पर खड़े हैं। ऐसे में पर्यावरण संरक्षण के साथ आर्थिक प्रगति को संतुलित करने की अनिवार्यता पहले कभी इतनी साफ नहीं रही। टिकाऊ विकास की दृष्टि गहराई से प्रतिध्वनित होती है, जो प्रगति और हमारे बहुमूल्य इको-सिस्टम की सुरक्षा के बीच सामंजस्यपूर्ण सह-अस्तित्व का खाका पेश करती है।
तेज तकनीकी प्रगति और बढ़ती उपभोक्ता अपेक्षाओं के इस युग में कोल्ड चेन क्षेत्र एक महत्वपूर्ण भूमिका निभाता है। पर्यावरण के प्रति जागरूक और ऊर्जा-कुशल शीतलन समाधानों के साथ खराब होने वाली वस्तुओं को संरक्षित करना जरूरी हो गया है। जलवायु परिवर्तन संबंधी चिंताओं को दूर करने और हमारे पर्यावरण पर पारंपरिक प्रशीतक  के प्रभाव को कम करने की तत्काल जरूरत कभी इतनी तीव्र नहीं रही।
एनसीसीडी के सीओओ श्री आशीष फोतेदार ने कोल्ड चेन के विकास में लगातार किए जा रहे काम के बारे में बात की और बताया कि घाटी में कोल्ड चेन के सतत विकास को पूरा करने के लिए इस कार्यक्रम को एनसीसीडी ने कैसे डिजाइन किया और किन परिस्थितियों में इसे श्रीनगर में आयोजित कराया। कोल्ड चेन के क्षेत्र में पिछले छह से सात साल के समय में अभूतपूर्व प्रगति देखी गई है।
संयुक्त सचिव ने निदेशक बागवानी, एनसीसीडी के सीओओ के साथ किसानों के लाभ के लिए बनाए गए बुनियादी ढांचे को देखने के लिए पंपोर में आईआईकेएसटीसी का दौरा किया और इस केसर क्षेत्र के समग्र विकास के प्रति सरकार की प्रतिबद्धता दोहराई।
संयुक्त सचिव  श्री प्रिया रंजन के कुशल मार्गदर्शन में, एनसीसीडी के सीओओ श्री आशीष फोतेदार और निदेशक बागवानी श्री मीर ने किसानों के लाभ के लिए उठाए गए परिवर्तनकारी कदमों का गवाह बनने के लिए आईजीसी-लस्सीपोरा का दौरा किया, जो दक्षिण एशिया में आधुनिक सीए स्टोर्स का एक प्रमुख केंद्र बन गया है।
बागवानी निदेशालय की ओर से श्री मीर, प्रिया रंजन और श्री. आशीष फोतेदार ने 20 सितंबर 2023 को एसकेआईसीसी में संपन्न हुए प्रथम भारत कोल्ड चेन सम्मेलन के हिमालय चैप्टर को अमूल्य समर्थन के लिए जेकेपीआईसीसीए का आभार व्यक्त किया। प्रिया रंजन ने घाटी में टिकाऊ कोल्ड चेन विकास के लिए उनके सामूहिक दृष्टिकोण की सराहना करते हुए इसे एक उज्ज्वल और पर्यावरण के प्रति अधिक जागरूक भविष्य की आशा की किरण बताया।
श्री आशीष फोतेदार ने दोहराया कि एनसीसीडी क्षेत्र में कोल्ड चेन क्षेत्र के निरंतर विकास, सुनिश्चित करने के लिए संघ, कोल्ड चेन मालिकों, उत्पादकों और अन्य हितधारकों को पुरजोर समर्थन और तकनीकी सहायता प्रदान करने के लिए प्रतिबद्ध है।
जेकेपीआईसीसीए के अध्यक्ष श्री माजिद वफ़ाई, श्री इज़ान जावेद और घाटी के अन्य युवा उद्यमियों ने कश्मीर घाटी में राष्ट्रीय स्तर का सम्मेलन आयोजित करने के लिए एनसीसीडी को धन्यवाद दिया। जिस तरह से एनसीसीडी ने इस सम्मेलन के लिए अंतर्राष्ट्रीय वक्ताओं, वित्तीय संस्थानों, ऊर्जा विशेषज्ञों आदि को कश्मीर में एक मंच उपलब्ध कराया और सीए स्टोर्स घाटी के विकास को अंतर्राष्ट्रीय मानचित्र पर जगह दी। जेकेपीआईसीसीए के अध्यक्ष ने स्थानीय किसानों, उत्पादकों, उद्यमों के लाभ के लिए इस कार्यक्रम को कश्मीर में एक वार्षिक कार्यक्रम बनाने का भी आग्रह किया, जिनकी अन्यथा कोल्ड चेन उद्योग में होने वाले वैश्विक परिवर्तनों तक सीमित पहुंच है। जेकेपीआईसीसीए ने एनसीसीडी से यह भी आग्रह किया कि जेकेपीआईसीसीए घाटी में सबसे बड़े स्थानीय कोल्ड चेन उद्यम का प्रतिनिधित्व करता है और अगले कार्यक्रम को जेकेपीआईसीसीए द्वारा आयोजित करने की अनुमति दी जानी चाहिए।
एनसीसीडी के सीओओ ने आश्वासन दिया कि एनसीसीडी लोगों के बीच जागरूकता लाने के लिए काफी मेहनत कर रही है और इस बारे में विचार किया जाएगा और इस उद्योग को अधिक ऊर्जा कुशल और जलवायु अनुकूल बनाने के स्थानीय किसानों, उत्पादकों और एनसीसीडी के दृष्टिकोण के लाभों को ध्यान में रखते हुए उचित समय पर इस बारे में विचार किया जाएगा और निर्णय लिया जाएगा।
सम्मेलन को जेकेपीआईसीसीए बागवानी निदेशालय, बीईई और आईएसएचआरएई सहित प्रमुख भागीदारों से सार्थक सहयोग मिला हैं, जिनमें से सभी ने कार्यक्रम की शानदार सफलता में योगदान दिया। यह सामूहिक प्रयास भारत में टिकाऊ कोल्ड चेन विकास द्वारा निभाई गई महत्वपूर्ण भूमिका की बढ़ती मान्यता को रेखांकित करता है।